stanford-oval/wikipedia huggingface dataset:
The sign ลางสังหรณ์
งานสร้าง

ลางสังหรณ์เป็นซีรีส์วายแนวสืบสวนสอบสวนแอ็คชั่นดราม่าแฟนตาซีฟอร์มยักษ์ของค่าย IDOL FACTORY ที่ทุ่มทุนสร้างทั้งในส่วนของโปรดักชั่นและการทำ CG โดยใช้เวลาเตรียมการนานกว่า 1 ปี ทั้งในส่วนของการค้นคว้าหาข้อมูล และการส่งนักแสดงในเรื่องไปเรียนคิวบู๊ การยิงปืน และการดำน้ำ แต่อย่างไรก็ตามเมื่อถึงกลางเดือนมีนาคม พ.ศ. 2566 ก็ได้มีการประกาศเปิดตัวนักแสดงหลักทั้ง 7 คน ได้แก่ ภัทรชนน อ่อนสอาด, ธนทัต พรรณวิริยะกุล, พงศกร สุเกียง, ณัฐภาสน์ ตันติเสถียรชัย, จักริน ภูริพัฒน์, ปิฐิกร ศิริพรสวรรค์ และ อัศวฤทธิ์ พินิตภาญจนพันธุ์ โดยได้ ครูเอ นัฐพงศ์ วงษ์กวีไพโรจน์ มารับหน้าที่ผู้กำกับและผู้ฝึกสอนการแสดง ซีรีส์เริ่มเปิดกล้องถ่ายทำคิวแรกในช่วงกลางเดือนพฤษภาคม พ.ศ. 2566 โดยได้มีการทำการบวงสรวงในวันที่ 17 มิถุนายน พ.ศ. 2566 และจัดงานลางสังหรณ์ DAWN OF THE SIGN ดูตอนแรกพร้อมกันที่โรงภาพยนตร์ไอแมกซ์ ไอคอน ซีเนคอนิค ไอคอนสยามในวันที่ 18 พฤศจิกายน พ.ศ. 2566 และมีกำหนดออกอากาศตอนแรกทางช่อง 3 ในวันที่ 25 พฤศจิกายน พ.ศ. 2566
เพลงประกอบละคร

| ชื่อเพลง | ขับร้องโดย |
| --- | --- |
ลางสังหรณ์: ธชย ประทุมวรรณ
กี่ชาติไม่อาจลืม: ภัทรชนน อ่อนสอาด x ธนทัต พรรณวิริยะกุล
หยุดสายตานั้นไว้: ภัทรชนน อ่อนสอาด x ธนทัต พรรณวิริยะกุล
หายไป: ธนทัต พรรณวิริยะกุล
รางวัล

| รายการ | สาขา | ผู้ได้รับการเสนอชื่อ | ผลรางวัล | อ้างอิง |
| --- | --- | --- | --- | --- |
| FEED Y AWARDS  2024 | ซีรีส์ยอดนิยม |  | เสนอชื่อเข้าชิง |  |
| FEED Y AWARDS  2024 | ผู้กำกับซีรีส์แห่งปี | นัฐพงศ์ วงษ์กวีไพโรจน์ | ชนะ |  |
| Y Entertain Awards 2024 | คู่จิ้นฟินเวอร์แห่งปี | ภัทรชนน อ่อนสอาด x ธนทัต พรรณวิริยะกุล | เสนอชื่อเข้าชิง |  |
| Y Entertain Awards 2024 | นักแสดงนำ Boys’ Love เจ้าเสน่ห์ | ธนทัต พรรณวิริยะกุล | เสนอชื่อเข้าชิง |  |
| Y Entertain Awards 2024 | คู่ชิปดาวรุ่งแห่งปี | ภัทรชนน อ่อนสอาด x ธนทัต พรรณวิริยะกุล | เสนอชื่อเข้าชิง |  |
| Y Entertain Awards 2024 | ซีรีส์ Boys' Love แห่งปี |  | เสนอชื่อเข้าชิง |  |
| Y Entertain Awards 2024 | ซีนยอดเยี่ยมแห่งปี |  | เสนอชื่อเข้าชิง |  |
| Y Entertain Awards 2024 | ทีมผลิตสร้างสรรค์แห่งปี |  | เสนอชื่อเข้าชิง |  |
| YUNIVERSE AWARDS 2024 | สื่อโทรทัศน์สะท้อนสังคมยอดเยี่ยม |  | เสนอชื่อเข้าชิง |  |
| YUNIVERSE AWARDS 2024 | Production ยอดเยี่ยม |  | ชนะ |  |
| YUNIVERSE AWARDS 2024 | บทซีรีส์ยอดเยี่ยม |  | เสนอชื่อเข้าชิง |  |
| YUNIVERSE AWARDS 2024 | ผู้กำกับซีรีส์ยอดเยี่ยม | นัฐพงศ์ วงษ์กวีไพโรจน์ | เสนอชื่อเข้าชิง |  |
| YUNIVERSE AWARDS 2024 | The best Series OST | ธชย ประทุมวรรณ | เสนอชื่อเข้าชิง |  |
| YUNIVERSE AWARDS 2024 | The best Supportive | อัศวฤทธิ์ พินิตกาญจนพันธุ์ | เสนอชื่อเข้าชิง |  |
| YUNIVERSE AWARDS 2024 | The best Leading role | ภัทรชนน อ่อนสอาด | เสนอชื่อเข้าชิง |  |
| YUNIVERSE AWARDS 2024 | The best Couple | ภัทรชนน อ่อนสอาด x ธนทัต พรรณวิริยะกุล | เสนอชื่อเข้าชิง |  |
| YUNIVERSE AWARDS 2024 | The best BL Series |  | ชนะ |  |
| YUNIVERSE AWARDS 2024 | The best Y Series |  | ชนะ |  |
| Thailand Box Office Movies & Series Award 2024 | ซีรีส์ Boys' Love แห่งปี |  | รอผล |  |
แหล่งข้อมูลอื่น

นิยาย ลางสังหรณ์
ศูนย์มานุษยวิทยาสิรินธร (องค์การมหาชน)

| --- | --- |
Princess Maha Chakri Sirindhorn Anthropology Centre
ตราสัญลักษณ์
ภาพรวมศูนย์
ก่อตั้ง: พ.ศ. 2534; 34 ปีที่แล้ว (2534)
ประเภท: องค์การมหาชน
สำนักงานใหญ่: เลขที่ 20 ถนนบรมราชชนนี แขวงตลิ่งชัน เขตตลิ่งชัน กรุงเทพมหานคร 10179
บุคลากร: 80 คน (พ.ศ. 2566)
งบประมาณต่อปี: 126,562,500 บาท (พ.ศ. 2568)
ฝ่ายบริหารศูนย์: รองศาสตราจารย์ จักรพันธ์ วิลาสินีกุล, รักษาการผู้อำนวยการ
ต้นสังกัดศูนย์: กระทรวงวัฒนธรรม
เว็บไซต์: เว็บไซต์อย่างเป็นทางการ
ศูนย์มานุษยวิทยาสิรินธร (องค์การมหาชน)  (อังกฤษ: Princess Maha Chakri Sirindhorn Anthropology Centre (Public Organisation)) เป็นศูนย์ข้อมูลความรู้ทางด้านมานุษยวิทยา โบราณคดี ประวัติศาสตร์ ชาติพันธุ์ศึกษา วัฒนธรรมและความรู้ท้องถิ่นของประเทศไทยและภูมิภาคเอเชียตะวันออกเฉียงใต้ ทำหน้าที่เก็บรวบรวมบันทึกความรู้ในรูปแบบต่าง ๆ สนับสนุนการสร้างความรู้ใหม่ และเผยแพร่ผลงานการค้นคว้าให้แก่ประชาชนทั่วไป
ประวัติ

มหาวิทยาลัยศิลปากร ได้ริเริ่มจัดตั้งศูนย์มานุษยวิทยาสิรินธร ในปี พ.ศ. 2532 เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสที่ทรงเจริญพระชนมายุ 3 รอบ ในปี พ.ศ. 2534 จัดตั้งโดยพระราชกฤษฎีกาจัดตั้งเป็นหน่วยงานเทียบเท่าคณะภายในมหาวิทยาลัยศิลปากร ซึ่งต่อมาในปี พ.ศ. 2537 มหาวิทยาลัยศิลปากร จึงได้เสนอให้ปรับโครงสร้างศูนย์ฯ ด้วยการจัดระบบรูปแบบที่ไม่ต้องขึ้นกับระบบราชการ ระหว่างปี พ.ศ. 2538 - พ.ศ. 2542
ปี พ.ศ. 2541 ศูนย์มานุษยวิทยาสิรินธรได้ดำเนินการกิจกรรมทางวิชาการอย่างสมบูรณ์ และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตรกิจการของศูนย์ฯ ในวันที่ 9 มีนาคม พ.ศ. 2542
หลังจากสิ้นสุดระยะเวลาของการจัดรูปแบบนอกระบบราชการในปี พ.ศ. 2543 คณะรัฐมนตรีจึงมีมติให้ศูนย์ฯ เป็นองค์การมหาชน เมื่อวันที่ 15 พฤศจิกายน พ.ศ. 2543 สังกัดทบวงมหาวิทยาลัย จนกระทั่งปี พ.ศ. 2545 ได้มีการปรับปรุงกระทรวง ทบวง กรม จึงโอนมาสังกัดกระทรวงวัฒนธรรม ดังเช่นปัจจุบัน
หน่วยงานภายใน

ศูนย์มานุษยวิทยาสิรินธร แบ่งส่วนงานออกเป็น 3 ส่วน คือ
สำนักวิชาการและสารสนเทศ
ฝ่ายวิจัยและส่งเสริมวิชาการ
ฝ่ายสื่อสารสังคมและขับเคลื่อนนโยบายสาธารณะ
ฝ่ายคลังข้อมูลวิชาการ
ฝ่ายบริการสารสนเทศ
สำนักอำนวยการ
ฝ่ายเทคโนโลยีดิจิทัล
ฝ่ายบริหารสินทรัพย์และบริการกลาง
ฝ่ายยุทธศาสตร์และคลัง
งานตรวจสอบภายใน
ที่อยู่

เลขที่ 20 ถนนบรมราชชนนี แขวงตลิ่งชัน เขตตลิ่งชัน กรุงเทพฯ 10170, โทรศัพท์ 0 2880 9429, แฟกซ์  0 2880 9332
กูโซนิ

กูโซนิของร้านฮิเมมัตสึยะ
ร้านฮิเมมัตสึยะ (ปี 2014)
กูโซนิของอิซาฮายะ
กูโซนิ (ญี่ปุ่น: 具雑煮; โรมาจิ: guzōni) หรือ ชิมาบาระกูโซนิ (島原具雑煮) เป็นอาหารท้องถิ่นจากภูมิภาคชิมาบาระ จังหวัดนางาซากิ
ภาพรวม

เป็นอาหารท้องถิ่นที่ผลิตขึ้นในพื้นที่คาบสมุทรชิมาบาระ ซึ่งเป็นส่วนหนึ่งของแคว้นศักดินาชิมาบาระ โดย เป็นอาหารในช่วงตรุษญี่ปุ่น ในช่วงไม่นานมานี้ อาหารจานนี้ได้กลายเป็นอาหารขึ้นชื่อ และมีให้บริการตลอดทั้งปีตามร้านอาหาร
กูโซนิเป็นโซนิที่ทำจากโมจิ ผัก เนื้อไก่ อาหารทะเล และส่วนผสมอื่น ต้มในหม้อดิน ใช้ดาชิจากปลาคัตสึโอะหรืออิริโกะ และสาหร่ายคมบุ ส่วนผสมที่ใช้จะแตกต่างกันไปขึ้นอยู่กับภูมิภาคและครัวเรือน อย่างไรก็ตาม จำนวนส่วนผสมที่ใช้จะเป็นเลขคี่ โดยมีตั้งแต่เจ็ดชนิดขึ้นไป ส่วนผสมที่ต้องใส่แน่นอนคือผักกาดขาว และ สาหร่ายคมบุสับ นอกจากนี้ยังใช้ส่วนผสมอื่น ๆ ได้แก่  หัวไชเท้า แคร์รอต เห็ดหอม เผือก ปวยเล้ง ตั้งโอ๋ แปะก๊วย เนื้อไก่ คามาโบโกะ เต้าหู้โคยะ ปลาบินย่าง คนเนียกุ ปลิงทะเลตากแห้ง และ ทามาโงยากิ
ใน ปี 2007 อาหารชนิดนี้ได้ รับเลือกให้เป็นหนึ่งใน "อาหารท้องถิ่น 100 อย่างของหมู่บ้านเกษตร ภูเขา และชาวประมง" (農山漁村の郷土料理百選) โดยกระทรวงเกษตร ป่าไม้ และประมง
ประวัติศาสตร์

ว่ากันว่าต้นกำเนิดของอาหารชนิดนี้มาจากในช่วงกบฏชิมาบาระ โดยอามากูสะ ชิโร ได้บังคับให้ผู้คนกักตุนโมจิเป็นเสบียงสำหรับทหาร และรวบรวมส่วนผสมจากภูเขาและทะเลเพื่อปรุงโซนิ และนั่นได้กลายเป็นที่มาของกูโซนิ
ตามบันทึกของร้านฮิเมมัตสึยะ (姫松屋) ในชิมาบาระ ว่ากันว่าต้นกำเนิดของกูโซนิเกิดขึ้นในปี 1813 โดยร้านโคจิยะรุ่นแรกได้ปรับเปลี่ยนเครื่องปรุงรสตามอาหารจากกบฏชิมาบาระที่กล่าวถึงข้างต้น
กุ้งก้ามกราม

| กุ้งก้ามกราม |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ไฟลัมย่อย:: สัตว์พวกกุ้งกั้งปู Crustacea
ชั้น:: Malacostraca 
อันดับ:: Decapoda 
อันดับย่อย:: Pleocyemata Pleocyemata
อันดับฐาน:: คาริดี Caridea
วงศ์:: Palaemonidae 
สกุล:: Macrobrachium  De Man, 1879
สปีชีส์:: Macrobrachium rosenbergii
ชื่อทวินาม
Macrobrachium rosenbergii De Man, 1879

กุ้งก้ามกราม หรือ กุ้งก้ามคราม (ชื่อวิทยาศาสตร์: Macrobrachium rosenbergii) กุ้งน้ำจืดชนิดหนึ่ง อยู่ในวงศ์ Palaemonidae พบได้ทั่วพื้นที่เขตร้อนและกึ่งเขตร้อนของอินโด-แปซิฟิกจากอินเดียไปยังเอเชียตะวันออกเฉียงใต้ และทางตอนเหนือของออสเตรเลีย
มีเปลือกสีเขียวอมสีฟ้าหรือม่วง ก้ามยาวมีสีครามหรือม่วงเข้ม ตลอดทั้งก้ามมีปุ่มตะปุ่มตะป่ำ โดยธรรมชาติจะอยู่ในแม่น้ำลำคลอง ในประเทศไทยพบแทบทุกจังหวัดในภาคกลางและภาคใต้ โดยพบทั้งในน้ำจืดและน้ำกร่อย วางไข่ในน้ำกร่อยที่เค็มจัด อาหารได้แก่ ไส้เดือน, ตัวอ่อนของลูกน้ำ, ลูกไร, ลูกปลาขนาดเล็ก, ซากของสัตว์ต่าง ๆ และในบางโอกาสก็กินพวกเดียวกันเอง พบชุกชุมทำให้จับง่าย โดยเฉพาะในฤดูหนาว ด้วยสภาพแวดล้อมที่เปลี่ยนไปในปัจจุบัน ทำให้ปริมาณในธรรมชาติลดน้อยลง ปัจจุบันมีการเพาะเลี้ยงกันอย่างแพร่หลายในจังหวัดต่าง ๆ แถบภาคกลางของไทย เช่น สุพรรณบุรี, นครปฐม, ฉะเชิงเทรา เป็นต้น
โดยที่กุ้งก้ามกรามชนิดที่พบในประเทศไทย ใช้ชื่อวิทยาศาสตร์ว่า M. dacqueti ส่วนชนิดที่ใช้ชื่อว่า M. rosenbergii เป็นชนิดที่พบในภูมิภาคปาปัวนิวกินี แต่ปัจจุบันถือว่าเป็นชนิดเดียวกันหรือเป็นชื่อพ้อง
กุ้งก้ามกรามมีความยาวประมาณ 13 เซนติเมตร พบใหญ่สุดถึง 1 ฟุต น้ำหนักราว 1 กิโลกรัม เป็นกุ้งที่ถูกใช้ปรุงเป็นอาหารได้หลากหลาย เช่น ต้มยำ, เผา หรือทอด เป็นต้น เพราะเนื้อมีมาก เนื้อแน่น มัน อร่อย ทำให้มีราคาที่ขายสูง ปัจจุบันยังนิยมเลี้ยงเป็นสัตว์น้ำสวยงามด้วย
กุ้งก้ามกรามมีชื่อเรียกที่ต่างออกไปมากมาย เช่น "กุ้งแม่น้ำ", "กุ้งหลวง" ขณะที่กุ้งตัวเมียที่มีขนาดลำตัวเล็กกว่า เรียก "กุ้งนาง" เป็นต้น
ดูเพิ่ม

เครย์ฟิช
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กุ้งก้ามกราม
ข้อมูลที่เกี่ยวข้องกับ Macrobrachium rosenbergii ที่วิกิสปีชีส์
สิทธิ กุหลาบทอง และสาวิกา กัลปพฤกษ์. 2554. บทความปริทัศน์: ชีววิทยาของกุ้งและปูน้ำจืดในแม่น้ำเจ้าพระยา จังหวัดนนทบุรี. Veridian E-Journal, Silpakorn University, 4(1): 942-951.
| ด ค กสัตว์น้ำประจำจังหวัดของไทย |
| --- | --- |
ภาคเหนือ:  ปลาบึก (เชียงราย, พะเยา)  ปลากา (เชียงใหม่, แพร่)  ปลาปากหนวด (น่าน)  กบทูด (แม่ฮ่องสอน)  ปลารากกล้วยชนิด Acantopsis choirorhynchos (ลำปาง)  อึ่งปากขวด (ลำพูน)  ปลาตะโกก (อุตรดิตถ์) 
ภาคตะวันออกเฉียงเหนือ:  ปลาเกล็ดถี่ (กาฬสินธุ์)  ปลาพรม (ขอนแก่น)  ปลาสลาด (ชัยภูมิ)  ปลาเผาะ (นครพนม)  ปลาบ้า (นครราชสีมา)  ปลาบู่กุดทิง (บึงกาฬ)  กุ้งฝอยชนิด Macrobrachium lanchesteri (บุรีรัมย์)  ปูทูลกระหม่อม (มหาสารคาม)  ปลากดคัง (มุกดาหาร)  ปลาชะโอน (ยโสธร)  ปลาหลดจุด (ร้อยเอ็ด)  ปลาเพ้าชนิด Bangana lippus (เลย)  กบนา (ศรีสะเกษ)  ปลากา (สกลนคร)  ปลานวลจันทร์น้ำจืด (สุรินทร์)  ปลายี่สก (หนองคาย)  ปลาสร้อยขาว (หนองบัวลำภู, อำนาจเจริญ)  ปลาสร้อยลูกกล้วย (อุดรธานี)  ปลาเทโพ (อุบลราชธานี) 
ภาคกลาง:  ปลากระโห้ (กรุงเทพมหานคร)  ปลาตะพากเหลือง (กำแพงเพชร)  ปลาแดง (ชัยนาท)  ปลาตะเพียนทอง (นครนายก, อ่างทอง)  กุ้งก้ามกราม (นครปฐม, พระนครศรีอยุธยา)  ปลาสวาย (นครสวรรค์)  ปลาเทพา (นนทบุรี)  ปลาบู่ทราย (ปทุมธานี)  จระเข้น้ำจืด (พิจิตร)  ปลากดคัง (พิษณุโลก)  แมงกะพรุนน้ำจืดชนิด Craspedacusta sowerbii (เพชรบูรณ์)  ปลาตะเพียนขาว (ลพบุรี)  ปลาสลิด (สมุทรปราการ)  หอยหลอดชนิด Solen regularis (สมุทรสงคราม)  ปลาทู (สมุทรสาคร)  ปูน้ำตกสระบุรี (สระบุรี)  ปลาช่อน (สิงห์บุรี)  ปลาก้างพระร่วง (สุโขทัย)  ปลาม้า (สุพรรณบุรี)  ปลาแรด (อุทัยธานี) 
ภาคตะวันออก:  ปลาบู่มหิดล (จันทบุรี)  ปลากะพงขาว (ฉะเชิงเทรา)  ปลาฉลามกบ (ชลบุรี)  ปลากะรังจุดฟ้าจุดเล็ก (ตราด)  ปลาตะโกก (ปราจีนบุรี)  ปลาพลวงทอง (ระยอง)  ปลาบ้า (สระแก้ว) 
ภาคตะวันตก:  ปลายี่สก (กาญจนบุรี, ราชบุรี)  ปลาตะพากส้ม (ตาก)  ปลานวลจันทร์ทะเล (ประจวบคีรีขันธ์)  ปลาเวียน (เพชรบุรี) 
ภาคใต้:  หอยชักตีน (กระบี่)  ปลาทู (ชุมพร)  พะยูน (ตรัง)  ปลาหมอ (นครศรีธรรมราช)  ปลาซิวข้างขวานใหญ่ (นราธิวาส)  ปลาสลิด (ปัตตานี)  เต่าตนุ (พังงา)  ปลากระแห (พัทลุง)  หอยมุกจาน (ภูเก็ต)  ปลาพลวงชมพู (ยะลา)  ปูเจ้าฟ้า (ระนอง)  ปลาตะกรับ (สงขลา)  ปลาการ์ตูนส้มขาว (สตูล)  ปลาตะพัดเขียว (สุราษฎร์ธานี) 
| --- | --- |
การแยกแยะหน่วยอนุกรมวิธาน:  Wikidata: Q2700085  Wikispecies: Macrobrachium rosenbergii  ADW: Macrobrachium_rosenbergii  BOLD: 26673  GBIF: 2224546  iNaturalist: 326807  IRMNG: 10837434  ITIS: 96343  IUCN: 197873  NCBI: 79674  WoRMS: 220137
กุมารเวชศาสตร์

| --- | --- |
การตรวจร่างกายเด็ก
Focus: Children, adolescents, and Young adults
Subdivisions: Pediatric cardiology, neonatology, critical care, pediatric oncology, hospital medicine, primary care, others (see below)
Significant diseases: Congenital diseases, Infectious diseases, Childhood cancer, Mental disorders
Significant tests: World Health Organization Child Growth Standards
Specialist: Pediatrician
Glossary: Glossary of medicine
กุมารเวชศาสตร์ (อังกฤษ: pediatrics, paediatrics) เป็นสาขาวิชาหนึ่งของแพทยศาสตร์ที่เกี่ยวข้องกับการดูแลทางการแพทย์แก่ทารก, เด็ก, และวัยรุ่น กล่าวคือตั้งแต่แรกเกิดจนถึงอายุประมาณ 14-18 ปีขึ้นกับเกณฑ์ของแต่ละสถานที่และประเทศ แพทย์ผู้เชี่ยวชาญด้านกุมารเวชศาสตร์จะเรียกว่า กุมารแพทย์ (pediatrician) ซึ่งต้องสำเร็จการศึกษาแพทยศาสตรบัณฑิต และแพทย์ประจำบ้านด้านกุมารเวชศาสตร์ แล้วได้ผ่านการสอบเพื่อวุฒิบัตรและหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขากุมารเวชศาสตร์ ซึ่งในประเทศไทยออกให้โดยแพทยสภา
คำว่า pediatrics มาจากรากศัพท์ในภาษากรีก παῖdh pais แปลว่าเด็ก และ ἰατρός iatros แปลว่าแพทย์หรือผู้รักษา เมื่อรวมกันจึงแปลว่า ผู้ที่รักษาเด็ก
สำหรับในภาษาไทย "กุมาร" หมายถึง เด็กเล็ก ซึ่งมาจากภาษาบาลี หมายถึง "เด็กผู้ชาย" หรือ "บุตรชาย"
กุมารเวชศาสตร์เฉพาะทาง

ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางกุมารเวชศาสตร์ โดยจำแนกเป็นสาขาย่อยต่างๆ ของกุมารเวชศาสตร์ดังต่อไปนี้
กุมารเวชศาสตร์ทารกแรกเกิดและปริกำเนิด
กุมารเวชศาสตร์โรคติดเชื้อ
กุมารเวชศาสตร์โรคระบบทางเดินอาหารและโรคตับ
กุมารเวชศาสตร์ประสาทวิทยา
กุมารเวชศาสตร์โรคภูมิแพ้และภูมิคุ้มกัน
กุมารเวชศาสตร์โรคต่อมไร้ท่อและเมตาบอลิสม
กุมารเวชศาสตร์พัฒนาการและพฤติกรรม
กุมารเวชศาสตร์โรคไต
กุมารเวชศาสตร์โรคหัวใจ
กุมารเวชศาสตร์โรคระบบการหายใจ
กุมารเวชศาสตร์ตจวิทยา
โลหิตวิทยาและมะเร็งในเด็ก
กุมารเวชศาสตร์โรคเลือด
แหล่งข้อมูลอื่น

ราชวิทยาลัยกุมารแพทย์แห่งประเทศไทย
American Academy of Pediatrics
Royal College of Paediatrics website - Homepage for the Royal College of Paediatrics and Child Health
Royal Australasian College of Physicians
Pediatric Common Questions Quick Answers
GeneralPediatrics.com - The General Pediatrician's View of the Internet
Pediatric Radiology - the first international Pediatric Radiology platform for doctors and patients.
PediatricEducation.org - A Pediatric Digital Library and Learning Collaboratory intended to serve as a source of continuing pediatric education
Virtual Pediatric Hospital - A digital library of pediatric information
Pediatrics Official Journal of the AAP
Summaries of articles published in Pediatrics in Review[ลิงก์เสีย]
Born in Bradford - A UK-based birth cohort studywritten by Amera Nicholice
The Pediatric Database
Case Studies in Environmental Medicine: Pediatric Environmental Health[ลิงก์เสีย]
MedStudy Corporation - produces quality study/review materials to prepare physicians for Pediatrics Board certification and recertification exams.
Pediatric Collection by the BMJ เก็บถาวร 2008-06-19 ที่ เวย์แบ็กแมชชีน - Collection of Pediatric papers published in the British Medical Journal.
Carrollton Pediatrics Health News เก็บถาวร 2009-10-06 ที่ เวย์แบ็กแมชชีน
Paediatrics.info - Pediatric resource for medical students.
Online Pediatrician เก็บถาวร 2018-11-14 ที่ เวย์แบ็กแมชชีน - Online pediatricians answer your child health related queries on a regular basis.
Pediapals.com - Kid-friendly medical equipment
Pediatric Medical Design
Dynamic Differential Diagnosis
สภาสามัญชนสหราชอาณาจักร

สภาล่างแห่งรัฐสภาสหราชอาณาจักร
| คณะสามัญชนผู้ทรงเกียรติแห่งสหราชอาณาจักรบริเตนใหญ่และไอร์แลนด์เหนือในที่ประชุมรัฐสภา  The Honourable the Commons of the United Kingdom of Great Britain and Northern Ireland in Parliament assembled |
| --- | --- |
รัฐสภาชุดที่ 59
ตราสัญลักษณ์สภาสามัญชน 
ธงสภาสามัญชน
ประเภท
ประเภท: สภาล่าง เป็นส่วนหนึ่งของรัฐสภาแห่งสหราชอาณาจักร 
ผู้บริหาร
ประธานสภา: เซอร์ ลินด์เซย์ ฮอยล์  ตั้งแต่ 4 พฤษจิกายน ค.ศ. 2019 
รองประธานสภา: นัส กานี, อนุรักษนิยม  ตั้งแต่ 23 กรกฎาคม ค.ศ. 2024 
นายกรัฐมนตรี: เซอร์ เคียร์ สตาร์เมอร์, แรงงาน  ตั้งแต่ 5 กรกฎาคม ค.ศ. 2024 
ผู้นำสภาสามัญชน: ลูซี พาวเวลล์, แรงงาน  ตั้งแต่ 5 กรกฎาคม ค.ศ. 2024 
ประธานวิปฝ่ายรัฐบาล: เซอร์ อลัน แคมป์เบลล์, แรงงาน  ตั้งแต่ 5 กรกฎาคม ค.ศ. 2024 
ผู้นำฝ่ายค้าน: เคมิ เบเดนอกค์, อนุรักษนิยม  ตั้งแต่ 2 พฤศจิกายน ค.ศ. 2024 
ผู้นำสภาเงา: คริส ฟิลิป, อนุรักษนิยม  ตั้งแต่ 5 พฤศจิกายน ค.ศ. 2024 
ประธานวิปฝ่ายค้าน: เดม รีเบคกา แฮร์ริส, อนุรักษนิยม  ตั้งแต่ 3 พฤศจิกายน ค.ศ. 2024 
โครงสร้าง
สมาชิก: 650

กลุ่มการเมือง: รัฐบาลในสมเด็จฯ    แรงงาน  (402)  ฝ่ายค้านอันภักดีในสมเด็จฯ    อนุรักษนิยม  (121)  ฝ่ายค้านอื่น ๆ    เสรีประชาธิปไตย  (72)    ชาติสกอต  (9)    พรรคสหภาพประชาธิปไตย  (5)    รีฟอร์มยูเค  (5)    กรีน  (4)    ชาติเวลส์  (4)    สังคมประชาธิปไตยแรงงาน  (2)    แนวร่วมแห่งไอร์แลนด์เหนือ  (1)    เทรดิชันนัลยูเนียนนิสต์  (1)    อัลสเตอร์ยูเนียนนิสต์  (1)    อิสระ  (13)  คว่ำบาตรการประชุม    ซินน์เฟน (7)  ประธานในที่ประชุม    ประธานสภาฯ (1) 
ระยะวาระ: ไม่เกินห้าปี
การเลือกตั้ง
ระบบการเลือกตั้ง: แบ่งเขตคะแนนสูงสุด
การเลือกตั้งครั้งล่าสุด: 4 กรกฎาคม ค.ศ. 2024
การเลือกตั้งครั้งหน้า: ก่อน 15 สิงหาคม ค.ศ. 2029
การกำหนดเขตเลือกตั้ง: ทุก ๆ 8 ปี เสนอโดยคณะกรรมการเขตเลือกตั้ง
ที่ประชุม

ห้องประชุมสภาสามัญชน พระราชวังเวสต์มินสเตอร์ นครเวสต์มินสเตอร์ กรุงลอนดอน ประเทศอังกฤษ สหราชอาณาจักร
เว็บไซต์
House of Commons
สภาสามัญชน  (อังกฤษ: House of Commons) เป็นสภาล่างของรัฐสภาสหราชอาณาจักร และประชุม ณ พระราชวังเวสต์มินสเตอร์ กรุงลอนดอน ประเทศอังกฤษ เช่นเดียวกับสภาขุนนางซึ่งเป็นสภาสูง
สภาสามัญชนมีสมาชิกรัฐสภา (Member of Parliament; MP) 650 คน ได้รับการเลือกตั้งแบบแบ่งเขตคะแนนสูงสุดเพื่อเป็นตัวแทนของแต่ละเขต และดำรงตำแหน่งจนมีการยุบสภาโดยอาศัยอำนาจตามพระราชบัญญัติการยุบและเรียกประชุมรัฐสภา ค.ศ. 2022
สภาสามัญชนแห่งอังกฤษเริ่มมีวิวัฒนาการตั้งแต่ช่วงศตวรรษที่ 13 และ 14 โดยในปี ค.ศ. 1707 หลังจากประเทศอังกฤษเข้าร่วมสหภาพทางการเมืองกับสกอตแลนด์ จึงเปลี่ยนชื่อเป็น "สภาสามัญชนแห่งบริเตนใหญ่"  ในช่วงต้นศตวรรษที่ 19 เมื่ออังกฤษเข้าร่วมสหภาพทางการเมืองกับไอร์แลนด์จึงกลายเป็น "สภาสามัญชนแห่งบริเตนใหญ่และไอร์แลนด์" จากปี ค.ศ. 1800 นั้น "สหราชอาณาจักร" เริ่มหมายถึง สหราชอาณาจักรบริเตนใหญ่และไอร์แลนด์ และกลายเป็นสหราชอาณาจักรบริเตนใหญ่และไอร์แลนด์เหนือเมื่อเสรีรัฐไอริชประกาศอิสรภาพในปี ค.ศ. 1922 ทำให้สภาสามัญชนได้ชื่อที่คงอยู่จนถึงปัจจุบัน
ภายใต้พระราชบัญญัติรัฐสภา ค.ศ. 1911 และ ค.ศ. 1949 นั้น ได้ลดอำนาจของสภาขุนนางที่สามารถปัดตกร่างกฎหมายได้ ให้เหลืออำนาจในการยับยั้งกฎหมายชั่วคราวเท่านั้น
รัฐบาลขึ้นตรงต่อสภาสามัญชนแต่เพียงผู้เดียว และนายกรัฐมนตรีสามารถดำรงตำแหน่งตราบใดที่ยังสามารถรักษาความไว้วางใจของเสียงข้างมากในสภาได้
บทบาท > ความสัมพันธ์กับรัฐบาลในสมเด็จพระเจ้าแผ่นดิน

แม้ว่าในทางกฎหมายสภาสามัญชนไม่ได้เลือกนายกรัฐมนตรีนั้น แต่โดยธรรมเนียมปฏิบัตินายกรัฐมนตรีขึ้นตรงกับสภาสามัญชน จึงต้องได้รับการสนับสนุนจากสภาด้วย ดังนั้นจุดยืนของพรรคการเมืองในสภาจึงมีผลต่อการดำรงตำแหน่งของนายกรัฐมนตรีอย่างมีนัยยะสำคัญ ดังนั้นหากตำแหน่งนายกรัฐมนตรีว่างลง พระมหากษัตริย์จึงแต่งตั้งผู้ที่ได้รับการสนับสนุนของสภา หรือผู้ที่มีแนวโน้มได้รับการสนับสนุนของสภาซึ่งโดยปกติคือหัวหน้าของพรรคที่มีที่นั่งมากที่สุดในสภา และหัวหน้าพรรคที่มีที่นั่งลำดับรองจะได้รับการแต่งตั้งเป็นหัวหน้าฝ่ายค้าน โดยตั้งแต่ปี ค.ศ. 1963 นั้น นายกรัฐมนตรีเป็นสมาชิกสภาสามัญชนโดยธรรมเนียม มิได้แต่งตั้งจากสภาขุนนาง
สภาอาจแสดงเจตนารมณ์ว่าไม่สนับสนุนรัฐบาลโดยการไม่สนับสนุนญัตติไว้วางใจ หรือโดยการผ่านญัตติไม่ไว้วางใจ ญัตติทั้งสองมีการใช้ถ้อยคำแตกต่างกัน เช่น "...โดยที่สภานี้ไม่มีความไว้วางใจในรัฐบาลในสมเด็จฯ" มีร่างกฎหมายหลายประเภทในอดีตที่ถือว่าเกี่ยวข้องกับความไว้วางใจด้วย ถึงแม้ว่าไม่มีการกล่าวถึงอย่างโจ่งแจ้งก็ตาม โดยมักเป็นร่างกฎหมายสำคัญที่เกี่ยวข้องกับนโยบายของรัฐบาล อย่างไรก็ดี พระราชบัญญัติงบประมาณรายจ่ายประจำปียังถือว่าเป็นพระราชบัญญัติที่เกี่ยวข้องกับความไว้วางใจในรัฐบาล เมื่อสภาไม่ไว้วางใจในรัฐบาลอีกต่อไป นายกรัฐมนตรีย่อมต้องลาออกจากตำแหน่ง หรือขอให้พระมหากษัตริย์ยุบรัฐสภาเพื่อให้มีการเลือกตั้งทั่วไป
ก่อนปี ค.ศ. 2011 รัฐสภาอาจดำรงวาระได้ไม่เกิน 5 ปี แต่นายกรัฐมนตรีสามารถเลือกให้มีการยุบสภาก่อนครบวาระได้โดยรับพระราชทานพระบรมราชานุญาต ตั้งแต่มีการตราพระราชบัญญัติการยุบและเรียกประชุมรัฐสภา ค.ศ. 2022 หรือก่อนหน้านั้นคือพระราชบัญญัติกำหนดวาระรัฐสภา ค.ศ. 2011 ได้มีการกำหนดให้รัฐสภาดำรงวาระ 5 ปี แต่สมาชิกรัฐสภาจำนวน 2 ใน 3 ของจำนวนที่นั่งรัฐสภาทั้งหมด (ไม่เปลี่ยนแปลงแม้ว่าจะมีที่นั่งว่างลงหรือมีสิทธิออกเสียงหรือไม่) สามารถเห็นชอบให้มีการเลือกตั้งทั่วไปได้ หรือการผ่านญัตติไม่ไว้วางใจที่ไม่มีการผ่านญัตติไว้วางใจภายใน 14 วันหลังจากนั้น (ซึ่งอาจจะเป็นการไว้วางใจรัฐบาลชุดเดิมหรือชุดใหม่ก็ได้) ซึ่งหากใช้กลไกสุดท้ายที่กล่าวมา รัฐบาลสามารถเปลี่ยนแปลงโครงสร้างได้โดยไม่ต้องจัดให้มีการเลือกตั้งทั่วไป หากอิงตามข้อมูลในวันที่ 25 ตุลาคม ค.ศ. 2022 นั้น นายกรัฐมนตรี 4 คนจาก 11 คนล่าสุดนั้นได้รับตำแหน่งโดยตรงหลังจากการเลือกตั้งทั่วไป ส่วนคนอื่น ๆ ได้รับตำแหน่งจากการลาออกของนายกรัฐมนตรีคนก่อน
นายกรัฐมนตรีย่อมลาออกทันทีหากไม่สามารถจัดตั้งรัฐบาลร่วมได้หรือจัดให้มีข้อตกลงไว้วางใจและสนับสนุนพระราชบัญญัติงบประมาณรายจ่ายประจำปี หรือหากมีการผ่านญัตติไม่ไว้วางใจ หรือโดยเหตุผลส่วนตัว ซึ่งหากมีการลาออก ผู้ที่ได้รับตำแหน่งต้องเป็นผู้ที่สามารถได้รับความไว้วางใจจากเสียงส่วนมากในสภาได้ แต่หากสภาอยู่ในสภาวะปริ่มน้ำ โดยธรรมเนียมผู้ที่ได้รับตำแหน่งนายกรัฐมนตรีคือผู้ที่เป็นหัวหน้าพรรคคนใหม่ของพรรคที่อดีตนายกรัฐมนตรีสังกัด ในปัจจุบันพรรคการเมืองใหญ่ ๆ มักนิยมเขียนธรรมนูญพรรคให้มีวิธีการเลือกหัวหน้าพรรคใหม่โดยตายตัวก่อนปี ค.ศ. 1965 พรรคอนุรักษนิยมไม่มีกลไกเลือกหัวหน้าพรรคใหม่อย่างเป็นทางการ ในปี ค.ศ. 1957 เมื่อแอนโทนี อีเดนลาออกจากตำแหน่งนายกรัฐมนตรีโดยที่ไม่ได้แนะนำผู้ที่ให้มาแทนที่เขานั้น พรรคไม่สามารถเลือกผู้ให้เป็นหัวหน้าพรรคต่อได้ สมเด็จพระราชินีนาถจึงต้องแต่งตั้งแฮโรลด์ แมคมิลแลนเป็นนายกรัฐมนตรีหลังจากได้รับการสนับสนุนจากคณะรัฐมนตรี
บทบาท > สมาชิกเป็นรัฐมนตรี

โดยธรรมเนียม รัฐมนตรีต้องเป็นสมาชิกสภาสามัญชนหรือสมาชิกสภาขุนนาง โดยมีไม่กี่คนที่เป็นบุคคลภายนอก แต่ถึงกระนั้นก็ได้เข้าสภาผ่านการเลือกตั้งซ่อมหรือการแต่งตั้งให้เป็นขุนนาง โดยตั้งแต่ปี ค.ศ. 1902 นายกรัฐมนตรีทุกคนเป็นสมาชิกสภาสามัญชน โดยไม่ได้เป็นอย่างนั้นเพียงช่วงเดียวคือเมื่อช่วงระหว่างสมัยประชุมหน้าร้อนปี ค.ศ. 1963 เมื่ออเล็ก ดักลาส-โฮม (เอิร์ลแห่งโฮมที่ 14 ณ เวลานั้น) ออกจากสถานะการเป็นขุนนางสามวันหลังจากเริ่มดำรงตำแหน่งนายกรัฐมนตรี ทั้งนี้ การเปิดสมัยประชุมรัฐสภาถูกเลื่อนออกไปเพื่อรอผลการเลือกตั้งซ่อมที่เกิดขึ้นเนื่องจากผู้ดำรงตำแหน่งในขณะนั้นเสียชีวิต แต่เขาก็ชนะการเลือกตั้งตามคาด โดยชนะด้วยสัดส่วนคะแนนเสียงสูงที่สุดในสกอตแลนด์ภายในพรรคของเขา ซึ่งถ้าหากเขาไม่ชนะ ก็ต้องลาออกตามหน้าที่ทางรัฐธรรมนูญ
ตั้งแต่ปี ค.ศ. 1990 รัฐมนตรีเกือบทั้งหมดมาจากสภาสามัญชน ยกเว้นสามตำแหน่งที่ผูกพันกับสภาขุนนาง
มีขุนนางดำรงตำแหน่งในคณะรัฐมนตรีเพียงไม่กี่ครั้ง (ยกเว้น ลอร์ดปริวีซีล ประธานฝ่ายตุลาการอังกฤษ และผู้นำสภาขุนนาง) ในกาลปัจจุบัน ซึ่งมีตัวอย่างที่สำคัญ เช่น ปีเตอร์ แคริงตัน ลอร์ดแคริงตันที่ 6 ดำรงตำแหน่งรัฐมนตรีว่าการกระทรวงการต่างประเทศตั้งแต่ปี ค.ศ. 1979 ถึงปี ค.ศ. 1982 เดวิด แคเมอรอน อดีตนายกรัฐมนตรีที่ปัจจุบันดำรงตำแหน่งรัฐมนตรีต่างประเทศ เดวิด ยัง ลอร์ดยังแห่งแกรฟแฮม ดำรงตำแหน่งรัฐมนตรีว่าการกระทรวงจัดหางานในปี ค.ศ. 1985 ลอร์ดแมนเดลสันดำรงตำแหน่งรัฐมนตรีว่าการกระทรวงธุรกิจ ลอร์ดอโดนิสดำรงตำแหน่งเป็นรัฐมนตรีว่าการกระทรวงคมนาคม บารอนเนสอาโมสดำรงตำแหน่งรัฐมนตรีว่าการกระทรวงพัฒนานานาชาติ บารอนเนสมอร์แกนแห่งโคตส์ดำรงตำแหน่งรัฐมนตรีว่าการกระทรวงวัฒนธรรม และลอร์ดโกล์ดสมิธแห่งริชมอนด์พาร์คที่กำลังดำรงตำแหน่งรัฐมนตรีเพื่อสิ่งแวดล้อม อาหาร และกิจการชนบท และรัฐมนตรีเพื่อการพัฒนานานาชาติ
เนื่องจากสมาชิกสภาสามัญชนขึ้นตรงกับสภาสามัญชนและมาจากการเลือกตั้งไม่เหมือนกับสมาชิกสภาขุนนางที่มาจากการแต่งตั้งหรือการตกทอดแห่งตำแหน่ง จึงทำให้รัฐมนตรีมีความรับผิดชอบต่อสภา นายกรัฐมนตรีสามารถแต่งตั้งและไล่รัฐมนตรีออกได้ตามอัธยาศัย แต่ในทางกฎหมายผู้ที่แต่งตั้งและไล่รัฐมนตรีออกคือองค์อธิปัตย์